title: Забраната на руските атлети остава в сила и през 2017 г.

maintext:
Руските атлети може да пропуснат и световното първенство през август
Забраната за международно участие на руските лекоатлети ще остане в сила и през 2018 г.Тя със сигурност няма да бъде вдигната до февруари, а има голяма вероятност състезателите на "сборная" да пропусна и световното първенство в Лондон през август.Днес независимата работна група, която беше назначена да следи прогреса на Русия в борбата с допинга, докладва пред Съвета на Международната федерация по лека атлетика (IAAF), че има напредък в определени области, но тепърва много проблеми трябва да се решават през следващата година. Русия беше изключена от международната атлетика през ноември 2015 г., когато доклад на независима комисия на Световната антидопингова агенция (WADA) установи държавно организирана и спонсорирана схема за прикриване на положителни проби.По-рано тази година Спортният арбитражен съд в Лозана потвърди забраната и руските атлети не бяха допуснати до олимпийските игри в Рио де Жанейро."Руската федерация по лека атлетика постигна още по-голям напредък от юни насам, включително с въвеждането на образователни модули за борба с допинга и осигуряване на съдействие на руските власти и парламента за криминализирането на предлагането на допинг продукти", каза на пресконференция Руне Андерсен, ръководител на независимата работна група."Остава обаче един ключов проблем - как ще се гарантира, че IAAF и Руската антидопингова агенция ще извършват допинг контрол, без да им се оказва външна намеса. Това е възлов елемент за реабилитирането на руската атлетика", допълни норвежецът.Президента на IAAF Себастиан Коу заяви, че е доволен от прогреса на руската атлетика в борбата с допинга, но по думите му "все още имат да свършат доста работа, за да си върнат публичното доверие"."Работната група ще отиде в Москва през януари, за да проследи какъв ще бъде отговорът и напредъкът след втората част от доклада на Ричард Макларън, който трябва да излезе на 9 декември", обясни Коу.


title: Веселин Топалов записа второ поражение на турнир в Лондон

maintext:
Българинът може да съжалява за изпуснатата победа
Фотограф: Георги Кожухаров
Веселин Топалов допусна втора загуба от два мача на турнира London Chess Classic, в който участват десет от най-силните шахматисти в света.Българският гройсмайстор отстъпи пред състезаващия се за САЩ Фабиано Каруана. Топалов се предаде на 38-ия ход, след като четири хода по-рано допусна група грешка.Бившият световен може да съжалява за поражението, тъй като позицията му след 25-ия ход бе категорично по-добра, но след серия от неточни ходове даде инициативата в ръцете на Каруана.В утрешния трети кръг в английската столица Топалов ще играе с французина Максим Вашие-Лаграв, който има половин точка след първите два кръга.Водач в класирането е американският състезател Уесли Со с пълен актив от две точки, а освен Топалов до момента без актив е само представителят на домакините Майкъл Адамс.

fasttext_language: bg


title: Учениците са в коледна ваканция от 24 декември до 4 януари

maintext:
Тази статия е част от темата "На училище"
Последна промяна в 11:36 на 23 дек 2016, 1268 прочитания, 9 коментара
Коледната ваканция за всички училища в България започва от утре, 24 декември, напомнят от министерството на образованието.
Учениците трябва да бъдат в класните стаи на 5 януари 2017 г., четвъртък.


description: Нова линия ще свързва столицата Пекин с град в съседната провинция Хъбей.

title: Китай ще построи 54 км междуградско метро до 2020 г.

maintext:
Градските власти на Пекин започнаха изпълнението на проект за строителство на 22-ата линия на столичното метро, която ще съедини мегаполиса с град Санхъ в съседната провинция Хъбей, съобщава БТА.
Дължината на линията е 54.3 километра. По нея ще има девет станции, като влаковете ще се движат със скорост до 160 км/ч. Пътуването от единия до другия край на новата линия ще трае около 40 минути.
Очаква се обектът да бъде пуснат в експлоатация през 2020 г.
Пекинското метро работи от 1969 г. и е второто в света по дължина на линиите (малко над 550 км), като отстъпва само на шанхайското. Всеки ден от услугите на китайското столично метро се възползват близо 8.5 милиона души.
Очаква се, че към 2020 година общата дължина на линиите на пекинското метро ще превишава хиляда км, а от тях 300 км ще бъдат напълно автоматизирани.


title: Вилдерс е осъден за подстрекателство към дискриминация

maintext:
Известният с антиислямската си позиция холандски политик Геерт Вилдерс бе осъден в петък от местен съд в отправяне на обиди към група в обществото и в подскрекателство към дискриминация.
Той бе оправдан по другото обвинение - в разпалване на омраза, свързано с негово изявление на партиен митинг, че ще се погрижи в Холандия да останат по-малко мароканци.
Прокуратурата поиска глоба от 5000 евро, но съдът не я уважи.
Според Вилдерс присъдата е "лудост" и според него тримата съдии мразят неговата Партия на свободата, която е най-популярната в страната. "Тези хейтъри току що обявиха мароканците за раса и осъдиха мен и половината холандци. Откачена работа", написа той в "Тутиър" малко след произнасянето на решението.
Политикът обеща да не променя възгледите си и да продължи да говори от името на онези, които елитът не иска да бъдат чути.
Според мнозина анализатори процесът срещу Вилдер по-скоро му е направил услуга и ще увеличи популярността му.


description: При мъжете Иван Чепаринов се нареди на 13-о място. Световните титли бяха спечелени от украинците Ана Музичук и Василий Иванчук.

title: Антоанета Стефанова завърши осма на световното по ускорен шах

maintext:
Фотограф: Архив
Днес и утре ще се проведе и световният шампионат по блиц шах.
Гросмайстор Антоанета Стефанова се класира осма на световното първенство по ускорен шахмат в Доха.37-годишната българка спечели седем точки от 12-те си партии.Шампионка стана украинката Ана Музичук с aктив от 9.5 точки, следвана от рускинята Александра Костенюк с 8.5 точки и грузинката Нана Дзагнидзе с 8.0 точки.При мъжете Иван Чепаринов се нареди на 13-о място. Той събра 9.5 точки от 15 партии и изпревари имена като индиеца Вишванатан Ананд и руснака Сергей Карякин.И при мъжете победител стана представител на Украйна - Василий Иванчук, който завърши с 11 точки.Tой изпревари по допълнителни показатели руснака Александър Гришчук и световния шампион по шахмат Магнус Карлсен. Норвежецът сдаде титлата в ускорения шах, която спечели през 2014 и 2015 г.


description: В еволюцията си на политическо тяло Цацаров превъртя още един рубикон и достигна стадий "Цветанов" Бившият правосъден министър Христо Иванов във Фейсбук

title: Цитат на деня: В еволюцията си на политическо тяло Цацаров достигна стадий "Цветанов"

maintext:
Христо Иванов, бивш правосъден министър
Фотограф: Георги Кожухаров
"В еволюцията си на политическо тяло Цацаров превъртя още един рубикон и достигна стадий "Цветанов". Закономерно след толкова време на симбиоза с Пеевски. Хората от ВСС, които преди година и нещо със зъби и нокти браниха Пепи Еврото, Янева, Ченалова и кой ли още не, днес изпълняват поредната мокра поръчка. Ще останете в историята като пример за позор, неуважаеми висши магистрати. Но така се гради собствен демократичен опит", написа във фейсбук бившият правосъден министър Христо Иванов по повод новината за новата дисциплинарка.Това написа във Фейсбук бившият правосъден министър Христо Иванов по повод решението на съдийската колегия да образува дисциплинарна проверка срещу съдия Мирослава Тодорова.


description: След направена забележка "гражданинът" обвини кръстовището, че не било удобно да стигне до банкомат.

title: На Руски паметник

maintext:
След направена забележка, "гражданинът" обвини кръстовището, че не било удобно да стигне до банкомат
Тази снимка е публикувана като част от съвместен проект между "Дневник" и приложението "Гражданите" за намаляване на нарушенията по пътищата.
Фотограф: Гражданите


description: АБВ счита, че многогодишният миграционен натиск върху границите е сериозно безпокойство и сериозно отслабва системата ни за национална сигурност, спокойствието на българските граждани и възпроизводството на нашата нация.Михо Михов, депутат от АБВ, за исканата от партията му комисия за миграционната политика.

title: Цитат на деня: Миграционният натиск отслабва възпроизводството на нашата нация

maintext:
Михо Михов
Фотограф: Георги Кожухаров
АБВ счита, че многогодишният миграционен натиск върху границите е сериозно безпокойство и сериозно отслабва системата ни за национална сигурност, спокойствието на българските граждани и възпроизводството на нашата нация.
Това каза депутатът от АБВ Михо Михов, като мотив за исканата от партията му парламентарна комисия, която трябва да прегледа политиките за справяне с бежанската криза на това и предишното правителство.


title: Една трета от българите очакват икономически трудности през 2017 г.

maintext:
Общата тенденция за България е за нарастване на дела на негативно отговарящите в сравнение с края на 2015 г.
Фотограф: Валентина Петрова
40-тото поред глобално изследване "Край на годината", което проучи очакванията, възгледите и убежденията на 66
541 души от 66 страни. Изследването е проведено от световната асоциация УИН/"Галъп интернешънъл".
Песимистите в България за започващата 2017 г. са повече от оптимистите и това поставя страната сред негативно настроените в света, макар и далеч от крайностите. Това сочат разултатите отОптимисти за идната година са 21% от българите, песимистите са 26%, 40% са неутрални и 13% се затрудняват да отговорят.Дванайсет процента от българите очакват 2017-а да бъде година на икономически подем, а 33% - на икономически трудности. Нетната стойност е минус 21.Общата тенденция за България е за нарастване на дела на негативно отговарящите в сравнение с края на 2015 г.Вероятно 2016 г. е била по-напрегната в очите на българите на фона на 2015 г., а и въпросите на изследването бяха зададени у нас през есента – време на по-видима политическа динамика, коментират авторите на изследването.По отношение на щастието през отминаващата година, страната отново е на последните места и в света, но със стойности близки до тези на страните от Европа, с 43% определящи се като щастливи, 10% - нещастни, 45% оставащи в средата, а останалите се затрудняват да отговорят. Така нетната стойност (дялове на щастливите минус дялове на нещастните) за България е положителна - 33.Общо в света 68% от хората казват, че се чувстват щастливи, 42% са оптимисти за икономическите перспективи през 2016 г.


title: Путин: Русия създава най-модерната система за борба с допинга

maintext:
Путин заяви, че "т.н. допинг скандал" ще позволи на Русия да създаде най-напредналата система за борба с употребата на забранени вещества
Тя със сигурност няма да бъде вдигната до февруари, а има вероятност състезателите на "сборная" да пропуснат и световното първенство в Лондон през август.
Независимата работна група, която беше назначена да следи прогреса на Русия в борбата с допинга, докладва пред Съвета на Международната федерация по лека атлетика (IAAF), че има напредък в определени области, но тепърва много проблеми трябва да се решават през следващата година.
Президентът на Русия Владимир Путин обяви, че в страната ще бъде създадена най-модерната антидопингова система.Той очаква новата програма за борба с употребата на забранени вещества да започне да работи в началото на 2017 г."Сигурен съм, че така нареченият допинг скандал ще ни позволи да създадем най-напредналата система за борба с това зло. Предполагам, че националната програма за противодействие на допинга ще бъде готова най-рано в началото на следващата година", каза Путин в четвъртък по време на годишната си реч пред двете камари на руския парламент. Междувременно вчера беше обявено, че забраната за международно участие на руските лекоатлети ще остане в сила и през 2017 г. В годишната си реч Путин каза, че "активирането" на допинг скандала в Русия има връзка с опитите за външен политически натиск срещу страната през последните години."Всичко беше вкарано в действие. От митовете за руската агресия и пропаганда през намесата в изборите на други хора до тормоза срещу нашите спортисти, включително срещу всичките ни параолимпийци", заяви още руският държавен глава.


title: В Русия 26 декември ще е ден на национален траур

maintext:
Хора палят свещи пред руското посолство в Минск в памет на жертвите на самолетната катастрофа
Руският президент Владимир Путин обяви национален траур в понеделник (26 декември) в памет на жертвите от самолетната катастрофа в Черно море , предаде БТА."Утре ще бъде обявен ден на национален траур", съобщи Путин по държавната телевизия. "Ще бъде направено щателно разследване, за да се изяснят причините за катастрофата и ще бъде направено всичко, за да се окаже подкрепа на семействата на загиналите", допълни държавният глава.По-рано днес Путин възложи на премиера Дмитрий Медведев да сформира и оглави правителствена комисия по разследването на катастрофата на самолета Ту-154 с 92 души на борда.В момента 32 кораба и катера, 80 водолази, 5 хеликоптера, безпилотни летателни апарати и телеуправляеми дълбоководни апарати издирват разбилия се в Черно море Ту-154.По-рано днес руското министерство на отбраната съобщи, че "не са намерени оцелели". След като бъдат открити, телата на жертвите ще бъдат транспортирани в столицата Москва за разпознаване.


description: Цикламата е любимо цвете за отглеждане в саксия у нас...

title: Декемврийчета - Dnevnik.bg

maintext:
Цикламата е любимо цвете за отглеждане в саксия у нас. Има ширoка гама от цветове и наситенозелени листа. Цъфти от декември до април.
На снимката:
Една циклама, отглеждана с много грижи вече трета поредна година ;-)
Фотограф: xali


description: Само за една година, твърдят критиците, националистите превърнаха Полша в сюрреалистично и неприветливо място.

title: Полша ни показва какво става, когато популистите дойдат на власт

maintext:
На неделното шествие демонстранти носеха плакати с надпис "Свобода"
Партията "Право и справедливост" (ПиС) дойде на власт с обещание да пресуши блатата на полската политика и да ликвидира наследството на предишното управление. Една година по-късно нейната "патриотична революция", по думите на партията, е "почистила къщата" и е върнала Бог и страната обратно в Полша.
Опонентите обаче виждат зараждането на нова Тъмна епоха - която, в очакване новоизбраният (американски) президент Доналд Тръмп да се настани в Белия дом, е предвестник на способността на популизма да обърне едно западно общество с главата надолу. Само за една година, твърдят критиците, националистите превърнаха Полша в сюрреалистично и неприветливо място, в което подхранвани от държавата теории за конспирациите и фактическа пропаганда отвличат вниманието на публиката, докато демокрацията ерозира.
В страната на ПиС антиинтелектуалността е царица. Полските учени са слисани от предложените промени в учебните програми чрез един нов проектозакон за образованието, които принизяват значението на еволюционната теория и на климатичните промени, като увеличават часовете за уроци по "патриотична" история. Главният държавен чиновник, отговарящ за борбата с дискриминацията в страната, размишлява във Фейсбук, че полските хотели не трябва да бъдат принуждавани да обслужват чернокожи или хомосексуални клиенти. След като той се оттегли по други причини, неговият наследник се обяви срещу международната конвенция за борба с насилието срещу жените, защото тя, видите ли, противоречи на традиционното разделение на ролите между половете.
През уикенда във Варшава избухнаха улични протести на фона на обвиненията, че управляващата партия ПиС незаконно е прокарала проектозакона за бюджета, като при това се ограничава достъпът на медиите до парламента.
С одобрението на религиозните консерватори новото правителство прекрати публичното финансиране на ин витро процедури при лечение на безплодие. То възложи на противник на противозачатъчните средства, който твърди, че използването на презервативи увеличава риска от рак при жените, да състави програмата за сексуално образование в училищата. Правителството предлага закон, който според критиците може скоро да бъде използван за ограничаване на протестите на опозицията.
Нищо обаче не шокира либералите повече от това, че след една година на власт ПиС все още далече изпреварва по популярност всички останали политически партии в Полша. Тя оглавява рейтингите с около 36% популярност, което е над два пъти повече от рейтинга на предишната управляваща партия - "Гражданска платформа".
"Хората ни подкрепят", похвали се Адам Белан от ПиС - заместник-председател на Сейма.
Тръмп обещава да прекрои данъчното законодателство, което може да отприщи вълна от данъчни облекчения за американците. В Полша ПиС слага пари в джобовете по други начини, но винаги като смесва социален консерватизъм и национализъм с икономически популизъм. Новото правителство отпусна парични помощи на семействата с деца. То също намали възрастта за пенсиониране - до 60 години за жените и 65 за мъжете.
Противниците наричат подобни действия "купуване" на подкрепа - мерки, които само ще повишат полския дълг, маскирайки дългосрочните управленски намерения, за да се окопае ПиС във властта за години напред.
можеш да говориш, каквото си искаш, а хората не обръщат внимание", каза Яцек Кухарчик - шеф на базирания във Варшава Институт за публични дела.
"Полски Хитлер", пише на импровизиран плакат с образа на Ярослав Качински като демонстрация на дълбокото разделение, което се създава в полското общество
СЕГА ТЕ НАИСТИНА ВЯРВАТ Така че за момента национализмът никога не е изглеждал толкова привлекателен за поляците. "Ние живеем в обстановка на постистина, при която", каза Яцек Кухарчик - шеф на базирания във Варшава Институт за публични дела.
Какво представлява страната на "Право и справедливост" може да видите на час път от космополитна Варшава, по черен път към селцето Крупя Волка. След като стигнете там, минавате през двор с детска площадка пред една пастелно боядисана къща и се срещате с Павел и Мария Веховски. Влюбени още като ученици, те са женени от 1992 г.; 25 г. по-късно те имат 10 деца , все още са дълбоко вярващи католици и все още се борят с паричен недоимък.
Мария, терапевт за деца аутисти, напуснала работа, когато издръжката на децата надхвърлила парите, които тя печелела. Павел е занаятчия, който изработва сложни детайли за украса на тавани и стени. Техните родители им помогнали да си купят мечтания дом с 6 спални в провинцията, така че те не изплащат жилище. Но той е без работа от два месеца.
По-рано, при сухо време те "замразявали" 20-годишния си фолксваген, за да икономисват гориво, и децата ходели пеша на училище. Но в настъпилата ера на ПиС това вече не се налага. Новата правителствена програма за семейства е спасителната лодка за семейство Веховски, съгласно която те получават месечна парична помощ на стойност около 1000 долара. "В момента това са 100 процента от доходите ни. Някои хора критикуват тези детски надбавки с аргумента, че са правителствени подаяния. Не е така! Това е подкрепа за традиционните семейства", казва Павел.
Миналата година Павел гласува за ПиС, избирайки "по-малкото зло". Сега обаче той е убеден неин привърженик. "В САЩ имахте същия избор - между по-малкото и по-голямото зло. Миналата година и аз не бях сигурен, но сега вече виждам колко прави се оказахме", добавя той.
Приемайки новото правителство, до известна степен означава също "да купиш" и притеснителния мироглед, който то "продава". Можеш да повярваш само на един поляк, и то само донякъде.
Тези възгледи на партията никога не са били по-усърдно разпространявани. Националните електронни медии в Полша често симпатизират на партията, която е на власт. Но след победата си ПиС започна безпрецедентни гонения срещу журналистите в държавния тв канал, превръщайки го, според опонентите, в пропагандна машина, в която процъфтяват конспиративни теории. Неотдавна беше излъчен репортаж за здравните рискове от ваксинирането на децата.
Консервативното католическо радио и телевизия, в същото време, не престава да говори за повторното откриване на разследването за самолетната катастрофа от 2010 г., при която загинаха тогавашният новоизбран президент Лех Качински, съпругата му и още 94 души. Предишното разследване стигна до заключение за човешка грешка. Но Ярослав Качински - брат-близнак на покойния президент, а сега всемогъщ лидер на ПиС, е твърдо убеден, че истината е потулена.
Така ли е наистина? "Ние обсъждаме тази вероятност", кима с глава Павел.
Новото правителство, също така, се отнася скептично към парижкото споразумение за борба с климатичните промени, предвиждащо намаляване на въглеродните емисии, и оттегли подкрепата си за полските вятърни и соларни генератори. В същото време то влага повече пари в каменовъглената индустрия.
"Кой наистина знае каква е причината за глобалното затопляне. А и Полша има нужда от своята каменовъглена индустрия", казва Павел.
Мария винаги е била по-загрижена от разпространението на либералните ценности, които (правителството на) ПиС съвсем правилно, според нея, е пресякло още в зародиш. В Полша, например, вече не се говори за някакви законни права на еднополовите двойки. В началото на тази година във Варшава беше вандализиран офисът на група, бореща се за права на лесбийките, гейовете, бисексуалните и транссексуалните. Полицията така и не откри злосторниците.
"Хомосексуалистите някога си кротуваха. После се опитаха да ги представят за нещо нормално. Сега вече не виждаме това", казва тя.
Притесняват ли се двамата относно обвиненията, че новото правителство (по този начин) отвлича вниманието на обществеността, като в същото време ограничава полската демокрация? "Не, - казва тя. - Мисля, че то просто въвежда ред вкъщи."
Протестът срещу управляващите е и за свободни медии
"НАКЪДЕ ВОДИ ВСИЧКО ТОВА?"
Неотдавна, в една мразовита вечер във Варшава, Моника Мизолебска - музеен изследовател, стоически вървеше в протестния марш срещу новото правителство на Полша. Това е уличната опозиция на хората, ужасени, като виждат ставащото в Полша. Новото правителство вече предприе стъпки да ограничи влиянието на Конституционния съд, променяйки, според критиците, баланса в него. Подготвен нов проектозакон ще даде на назначени от правителството чиновници правото да разрешават (или не) демонстрации занапред.
"Аз съм тук, на тази демонстрация, защото тя може да се окаже последната, която ни е разрешена, - казва тя. - Не мисля, че мнозина от нас наистина схващат какво става в Полша."
Майка на 13-годишна дъщеря, Мизолебска казва, че е дълбоко разтревожена от атаката срещу репродуктивните права на жените. След мощни улични протести през октомври правителството отмени плановете си за почти пълна забрана на абортите, при която жените и лекарите ги заплашваха присъди до 5 години затвор. Тя обаче се страхува, че проблемът може отново да се върне.
"Правителството иска жените да бъдат майки, домакини, а моята дъщеря иска да стане писателка или може би журналистка. Какви шансове й остават тук, при тези условия?", пита тя.
Тя е притеснена и от предложената нова учебна програма от Полската академия на науките, която според нея ще маргинализира еволюционната теория, намалявайки часовете за нея в някои класове. Като цяло научните предмети се свиват като часове за преподаване в замяна на повече часове по полска история.
"Не мога да повярвам, че през 2016 г. все още спорим дали да се изучава еволюцията. Накъде води всичко това? Страхувам се", казва тя и клати недоверчиво глава.
(БТА)
* Акцентите в текста са на "Дневник".


title: Холандски съд реши, че златно съкровище принадлежи на Украйна, а не на Крим

maintext: Холандски съд реши, че скитско златно съкровище от Крим, изложено в амстердамския музей "Алард Пирсон" от февруари 2014 г., принадлежи на Украйна и трябва да бъде върнато на Киев, а не на четирите кримски музея, които са предоставили артефактите за експозицията, съобщи "Асошиейтед прес".Съдът постанови също, че страните по делото имат три месеца да обжалват решението.Съдебният казус възникна след анексирането на Крим от Русия през март 2014 г. Правата си към колекцията, състояща се от 2 хиляди предмета със застрахователна стойност над един милион евро, предявиха както кримските музеи, така и Украйна.Съдът реши, че само суверенни държави имат право да имат претенции върху културно наследство , така че украински съд трябва да реши къде да се намират артефактите, а задълженията на Холандия се простират до това да ги върне в Киев, пише агенция "Ройтерс".Говорителят на украинското външно министерство Павло Климкин писа в "Туитър", че решението е "важна победа за Украйна".Министърът на културата на руската република Крим Арина Новоселская съобщи днес, че местните музеи ще обжалват решението на холандския съд, предаде ТАСС.Съкровището ще остане в музея, докато обжалването не приключи.


title: Данъци се дължат и за дерегистрираните автомобили

maintext:
Фотограф: Юлия Лазарова
чл. 574, ал. 11 от Кодекса за застраховането. Като за това се уведомява собственикът на автомобила. Тя обаче обяснява, че при тази служебна дерегистрация, свидетелството за регистрация и регистрационните табели не се връщат в КАТ, откъдето са издадени. По тази причина тези автомобили не могат да бъдат освободени от данъци и такси.
Целта на служебната дерегистрация е ограничаване движението на незастраховани коли по пътищата, които са отворени за обществено ползване, пише още в отговора. Прекратяването се отразява единствено в информационния регистър на превозните средства и собствениците им и не се уведомява НАП, се казва в отговора.
"Превозните средства със служебно прекратена регистрация съществуват физически, не са приети за разкомплектоване и съответно за тях се дължат данъци и такси".
Освобождаването от тези задължения към държавата става само за автомобили, за които собствениците са подали заявление за прекратяване на регистрацията и са върнати регистрационните табели и свидетелството за регистрация на колата, което е гаранция, че тя не се използва.
За автомобили, които са служебно дерегистрирани при несключена застраховка "Гражданска отговорност", се дължат данъци и такси. Това се разбира от писмен отговор на министъра на вътрешните работи в оставка Румяна Бъчварова. В края на миналата година парламентът прие промени в Кодекса за застраховането, според които се прекратява служебно регистрацията на коли без "Гражданска отговорност". Също по служебен път и се възстановява регистрацията, след като застраховката бъде платена.В отговора си Бъчварова цитира Закона за движение по пътищата, според който служебно се прекратява регистрацията на пътни превозни средства, за които е получено уведомление от Гаранционния фонд по


description: Номинираната за "Букър" и "Уитбред" книга на Майкъл Фрейн излезе едновременно в две издания - версията на редактора и тази на преводача.

title: "Стремглаво" - една книга, два различни текста на български

maintext:
[издателство]
Може ли една книга да се "раздвои"? Разбира се, има много романи с по два и повече превода, но рядко излизат едновременно, от едно и също издателство. Такъв е случаят със "Стремглаво" - българското издание на номинираният за "Букър" и "Уитбред" роман на британеца Майкъл Фрейн - рядка следа от трудната работа на редактора и преводача, която обикновено остава скрита. нагледен пример за трудната работа на редактора и преводача, която обичайно остава скрита.В сюжета на книгата също има детективски - главният герой, млад изкуствовед подозира, че е открил загубена картина на Питър Брьогел-Стария, заравя се в биографията и чете стари текстове за художника. Преводачът на книгата Петър Скип и редакторът му Анета Мечева обаче не могат да се споразумеят - редно ли е архаизмите в оригинала да се преведат със стар български правопис, да се намесват турцизми и русизми, които у нас се разбират като жаргонни.Според преводача трябва да "отвоюваме" колоритните турцизми като част от езика, а според редактора и издателството те внасят културни асоциации, неприсъщи за оригинала. Случаят бе обсъден на дискусия, организирана от Съюза на преводачите и предадена от БНР. В края на краищата книгата излиза в две версии - "Преводът" на Скип и "Редакцията" на Мечева, която е почти 60% различна. В рубриката "Четиво" представяме с два откъса резултатите от този любопитен издателски експеримент.Внимателно отварям прастарата корица на малкото томче.Terra pacis, сиреч Свидетелствание правдиво за духовната Земя на Мира, що е и духовната Земя обетована, и на светия Град на Мира, или Небесния Йерусалим, и за людете свети и духовни, които го населяват, както и за Хожденията духовни, що водят натам. Издадено от едного Х. Н. и от него наново прояснено за добро разумяване. Преведено от нисконемско наречие.Екземплярът в Британската библиотека не е датиран, но съдейки по вида му, трябва да е бил публикуван наскоро след "нисконемския" оригинал на Плантен.Бавно прелиствам прилепналите една до друга, неравно обрязани страници. Нещо като повест е – разказ за трудното пътешествие на поклонника от греховния свят, описван като "Северната страна", или "Света на невежеството", към Новия Йерусалим – обетованата земя на духовния мир. Пътешествието се осъществява само пеша, а многобройните препятствия в него сякаш са подсилени от старинния език.Дорде е човек на това пътешествие, зове се пилигрим, или странстващ в непознати страни... Грамадната земя, где няма ни път, ни пътека, през която минава, зове се Шир за преброждане, защото из нея странстващите от всички краища се подвизават, дохождайки в благата Земя на отдиханието...Внимателно отварям прастарата корица на малкото томче.Землѧ на мирътъ, сиречъ Свидетелствуванiе правдивое за духовната Землѧ на Мирътъ що е и духовна Землѧ Обѣтованна, и на свѧтiйтъ же Градъ на Мирътъ или Iерусалимъ Небесный, и на людетѣ свѧты и духовны, кои же населѧютъ его: както и на Хожденїѧта Духовны, що водѧтъ натамъ. Сочинено отъ едного Х. Н. и отъ Него же наново проѧснено за добро разумѣванiе. Прѣведено отъ низсконемскiатъ ѧзыкъ.Екземплярът в Британската библиотека не е датиран, но съдейки по правописа трябва да е видял бял ден скоро след "низсконемскiатъ" оригинал на Плантен.Бавно прелиствам прилепналите една ї друга, неравно обрязани страници. Нещо като повест е – сказание за мъчното пътешествие на поклонника от днешния греховен свят, описван като "Севернiатъ свѣтъ", или "Свѣтъ невежества", към "Новiи Iерусалимъ" – обетована земя на духовния мир. Пътешествието е самопеш, а многобройните препятствия в него сякаш са подсилени от старинния правопис.Дордѣ человѣкъ е на тоѧ пѫтъ зове са пилигримъ или странствующъ ... Грамадната землѧ прѣко коѧто минува зове са Разны Друмища и по ней странствующiе от всѧ землы минуватъ же прѣко дохождайки въ едната благаѧ Землѧ на Отдыханiето ...Навеждам се и аз над книгите си. Препрочитам фотокопието на Щайн-Шнайдеровата студия и записките си по Terra Pacis – и всички предполагаеми връзки между Брьогеловите картини и фамилистките възгледи се разпадат пред очите ми. Според Щайн-Шнайдер тесният планински проход в "Обръщението на Савел" е тясната порта, през която душата трябва да премине. А ето, че докато цялото множество в картината минава през прохода, единственият непреминал е сам Савел, защото божественото видение го е повалило малко преди това. Всички във "Вавилонската кула" според проповедника "са в плен на странна светлина", но така и не долавям нищо странно в осветлението на едноименните Брьогелови картини по темата. Не виждам с какво мамят уж "измамните хълмове" в "Сенокос", а "имането, скрито в нива", представящо Царството небесно (Матей 13:44), което е изобразено в "Жътва", си остава скрито за мен, точно както е предугадил сам Матей. "Оскъдната храна" пък съвсем не пречи на селяните в "Ловци в снега" да се развличат със зимни спортове и да пекат прасе (или каквото е там) пред кръчмата.Според Щайн-Шнайдер пияните разпуснати селяни в Брьогеловите картини са карикатура на така неодобрявания от Никлаес разврат. А Брьогел и жена му все пак успели да си народят челяд. Да не говорим, че ако вярваме на Ван Мандер, точно докато бил във връзка с фамилистите през по-ранните си години в Антверпен,Брьогел съжителствал в грях със слугиня. За предполагане е, че Брьогеловите селяни са именно отрудените хора, срещани от Странстващия из изпълнената с изпитания земя и имат имена като Разбито сърце, Замъглен ум, Скръб, Страх, Обезсърчение... Връщам се към цикъла с годишните времена. Ако трите девойки с гребла в "Сенокос" са Разбито сърце, Замъглен ум и Скръб, мога само да кажа, че успяват прекрасно да се преструват. Ако в сянката на дървото са се оттеглили Страх и Обезсърчение, явно хубавото време и наближаващото похапване за миг са отвлекли вниманието им от вечните им страдания. Ами моите селяни във "Веселие"? В ума си виждам как Униние и Безпътие играят по музиката на Стеснителност учудващо безгрижно. А ако младата жена, която целува Нелицеприятния в храстите, е Замъглен ум, подозирам, че в ума й всъщност витае нещо доста по-ободряващо от мъгла, както и че поне засега тя намира Нелицеприятния за поне толкова приятен, колкото измамните хълмове наоколо.Навеждам се и аз над книгите си. Препрочитам ксерокса на Щайншнайдеровата студия и записките си по "Terra Pacis" – и всички предполагаеми връзки между Брьогеловите картини и фамилистките възгледи се разпадат пред очите ми. Според Щайн Шнайдер тесният планински проход в "Пътят към Дамаск" бил тясната порта, през която душата трябва да мине. А ето, че докато цял полк хора в картината минава през прохода, единственият неминал е сам Савел, защото Божието видение го поваля малко преди това. Всички във "Вавилонската кула", според проповедника, "са в плен на странна светлина", но така и не долавям нищо странно в осветлението на едноименните Брьогелови картини по темата. Не виждам с какво мамят уж "измамнытѣ хълмы" в "Сенокос", а "имђнето, скрито в нива" – Царството небесно от Матея 13:44, което било изобразено в "Жетва" си остава скрито за мен, точно както е предугадил сам Матей. "Оскъдната храна" пък упорито не пречи на селяните в "Ловци в снега" да се развличат с лов и да пекат прасе (или нещо си) пред кръчмата.Според Щайн Шнайдер пияните разпуснати селяни в Брьогеловите картини карикатуризирали тъй неодобрявания от Никлаес разврат. А Брьогел и жена му все пак успели да си народят челяд. Да не говорим, че ако вярваме на Ван Мандер, точно докато бил във връзка с фамилистите през по-ранните си години в Антверпен, Брьогел съжителствал неженен със слугиня. За предполагане е, че селяните Брьогелови са именно "отруденiатъ народъ", срещан от Странствующият из "Свѣтъ Невежества", с имена като "Разбитiй Сердцемъ", "Мъгла въ Уме", "Тѫга", "Страхъ" и "Обезъсърдченiе"... Връщам се към цикъла с годишните времена. Ако трите моми с гребла в "Сенокос" са "Разбитаѧ Сердцемъ", "Мъгла въ Уме" и "Тѫга", свалям им шапка за безгрижния външен вид! Що се отнася до "Страхъ" и "Обезъсърдченiе" в сянката на дървото, явно хубавото време и наближащото хапване за миг са отвлекли вниманието им от вечните им страдания. Ами моите "Веселбари"? В ума си виждам как "Унинiе" и "Безпѫтiе" играят по музиката на "Неудобствie" учудващо безгрижно. А ако момата, която целува Нелицеприятнаго в храстите е "Мъгла въ Уме", подозирам, че в ума й всъщност витае нещо, доста по-ободряващо от мъгла, както и че поне засега тя намира Нелицеприятнаго за поне толкова приятен, колкото "прiѧтнытѣ возвышенiѧ" недалеч от тях


description: Събирането на данъци в най-развитите икономики на света продължава да нараства. През миналата година този показател достигна най-високото си равнище за всички времена. Това показват данните на Организацията за икономическо сътрудничество и развитие (ОИСР).

title: Приходите от данъци като дял от БВП продължават да растат, сочи нов доклад

maintext:
Фотограф: Leonhard Foeger
По данни на Евростат за 2015 г. общо приходите от данъци и социални осигуровки в Европейския съюз са с дял от 40% от БВП, тоест този дял е по-висок от средния за ОИСР, макар че 22 от страните от ЕС са и част от ОИСР. За еврозоната това съотношение е 41.4%, а за България - 29%. По-ниски данъци от тези в България в ЕС има в Ирландия, където съотношението 24.4% от БВП, и в Румъния, където делът е 28% от БВП.
В същото време ако се погледнат данните от предкризисната 2006 г. насам, се вижда, че съотношението расте. През самата 2006 г. то е било 39.1 на сто за ЕС. За България данните варират през годините като най-ниско е било разглежданото съотношение в периода 2009-2012 г. В предкризисната 2006 г. то е било 29.9 на сто и спрямо тогава е налице видим спад.
за ЕС ниво е 11.2% от БВП при значително по-голяма данъчна тежест.
По-висок дял на данъците върху крайното потребление от БВП от България има в Хърватия (18.6%) и Унгария (17.1%).
При данъците от доходи на домакинства и индивиди средно за ЕС делът е 9.4% от БВП, в еврозоната той е 9.3%, а в България - 3.1%. През 2015 г. само Кипър облага по-ниско индивидуалните доходи като делът на тези данъци е 2.7% от БВП.
В
България акцизите формират приход, равен на 5.3% от БВП, който е най-високият в ЕС. Там средният дял е около 2.3% БВП.
Събирането на данъци в най-развитите икономики на света продължава да нараства. През миналата година този показател достигна най-високото си равнище за всички времена. Това показват данните на Организацията за икономическо сътрудничество и развитие (ОИСР), оповестени в края на ноември. Според тях най-голям ръст има при събирането на данъците върху труда и потреблението.Тазгодишното издание на доклада на организацията показва, че средното съотношение между събраните данъци и БВП на съответната страна леко се е покачило през 2015 г. до 34.3% (при 34.2% през 2014 г.). Това обаче е най-високото му ниво откакто се води тази статистика от 1965 г. Покачването на това съотношение се вижда в 25 от 34 страни, членуващи в организацията, които са предоставили предварителни данни за изтеклата година. В седем то се понижава.В приходите от данъци в България като най-голям дял са тези върху крайното потребление - от ДДС и акцизи. Техният дял от БВП е 14.6%. СреднотоПриходите от ДДС по традиция са най-големият приходоизточник. Това показват и последните данни на ОИСР. Според тях те достигат 6.8% от БВП и 20.1% от всички приходи от данъци през 2014 г. в страните членки. За 2012 г. тези показатели са били съответно 6.6% и 19.8%. В 22 страни общо се покачват приходите от ДДС като дял от БВП и спада слабо в едва 5 страни.Новите данни показват, че в структурата на данъчните приходи все повече тежест имат тези върху доходите и върху потреблението.Общият дял на данъците върху доходите, социалните осигуровки и от ДДС, през 2014 г. е бил най-високият от 1965 г. насам. Той е бил 24.3% от БВП.След кризата продължава непрекъснато да расте и делът на данъците върху доходите на хората докато при корпоративните данъци все още не са достигнати предкризисните нива.Приходите от данъци върху личните доходи се повишават до дял от 24% от всички данъчни приходи през 2014 г. при 23.7% дял преди кризата през 2007 г. При корпоративните данъци делът през 2014 г. е 8.8% при 11.2% през 2007 г.При социалните осигуровки повишението е рязко след кризата - от 24.7% като дял от всички данъчни приходи през 2007 г. се вдига на 26.8% през 2009 г. Оттогава те спадат бавно до 26.2% през 2014 г.През 2015 г. най-голямото повишение на дела на приходите от данъци спрямо БВП на съответната страна се наблюдава в Турция и Мексико, а силен ръст се наблюдава още в Естония, Гърция, Унгария и Словакия.Най-голям спад се наблюдава в Ирландия, Дания, Исландия и Люксембург. Спадът в Ирландия се дължи на изключително големия ръст на БВП на страната през изтеклата година в резултат на преместването на значителен обем активи (патенти, търговски марки и др.) под ирландска юрисдикция от страна на множество мултинационални компании. С изключение на Ирландия средното за ОИСР съотношение на деля на данъчните приходи от БВП, през 2015 г. е 34.6%, което е ръст от 0.3 процентни пункта спрямо година по-рано.През 2015 г. стандартната ДДС ставка в страните от организацията достига рекордно равнище от 19.2%. В десет от страните в момента тя е вече 22% при само четири през 2008 г. В 22-те страни от ОИСР, които са и в ЕС, средната ставка на този данък е 21.7% и е над средното за ОИСР.Повечето от страните в ОИСР са анонсирали или вече приложили мерки за повишаване събираемостта на ДДС от онлайн продажби.


title: Нагло паркиране, за кой ли път вече...

maintext:
Снимката е от велоалеята, която минава покрай НДК, под Mоста на влюбените. Наглостта на някои шофьори няма край, от известно време се научиха да спират върху тротоара, защото никой не ги санкционира. От снимката много добре се вижда номерът на колата, така че се надявам компетентните органи да си свършат работата.
Само яко бъркане в джоба на наглеците, друг начин за справяне с тях няма...
Фотограф: Георги Малинов


description: Пресните води, иззети за икономиката в България през 2015 г. са нараснали. Ръстът е с близо 5 % повече спрямо предходната година – до 5 629 млн. м3.Най-значимо нарастват водите, изразходвани за охлаждане в енергийния сектор – с 14% спрямо 2014 г.), чийто дял е и най-голям в общото количество потребявана вода – достига 77.8% през 2015 г.

title: Водата, използвана за охлаждане в енергетиката, стига до 80% през 2015 г.

maintext:
Фотограф: Цветелина Белутова
Пресните води, иззети за икономиката в България през 2015 г., са нараснали. Ръстът е с близо 5% повече спрямо предходната година – до 5629 млн. м
3.Най-значимо нарастват водите, изразходвани за охлаждане в енергийния сектор – с 14% спрямо 2014 г., чийто дял е и най-голям в общото количество потребявана вода – достига 77.8% през 2015 г. Прираст на използваната вода се регистрира и в преработващата индустрия (напр. производство на хранителни продукти и напитки, основни метали).
Това сочи изнесена актуална и подробна статистика от годишните изследвания на Националния статистически институт за сектор "Околна среда".
Равнището на водовземане в страната се определя както от структурата и интензивността на икономиката, така и от климатичните фактори.
Водочерпенето от повърхностни водоизточници се увеличава с 5% спрямо предходната година основно поради нарастващото енергийно водоползване и търсенето на вода за селскостопански дейности. Прираст е отчетен и на добитите подземни води (с 2% ) основно за целите на общественото водоснабдяване.
Общото количество на използваната прясна и непрясна вода за икономиката през 2015 г. се оценява на 4736 млн. куб. м (с 5.1% повече спрямо 2014 г.).
Водите, използвани за напояване в селскостопанския сектор, също нарастват - с 22.5% спрямо 2014 г., и достигат 316 млн. кубически метра. Увеличава се и потреблението на вода в сектора на услугите.
През 2015 г. за производството на хидроенергия са преработени общо 26.9 млрд. м
3
сурови води – или с 9.9% повече спрямо 2014 г.
Около 8% от използваната вода в страната се осигурява от общественото водоснабдяване (ВиК). Нараства количеството на доставената вода за битовия сектор, което е 80% от общата консумация.
Най-значимо се увеличава потреблението в сектора на услугите в Южна България.
През 2015 г. нараства потреблението на вода от домакинствата - 99 л на ден средно на човек (96 л/ден за 2014 г.). Ръст се регистрира във всички административни области с изключение на София. Въпреки икономията домакинствата в област София са с най-голямо потребление (127 л/ден/чов.), следвани от домакинствата в област Бургас (111 л/ден/чов.). Най-ниска е консумацията на вода в област Търговище (67 л/ден/човек).
С увеличението на подадената вода се увеличава и абсолютният обем на общите загуби на вода във ВиК сектора. През последните години обаче се регистрира известно снижение на техния относителен дял. Общите загуби на вода през 2015 г. се оценяват на 57.9% от подадената вода (60.6% за 2010 година).
През 2015 г. от точкови източници са образувани около 426 млн. м
3
отпадъчни води и 3685 млн. м
3
отработени води от охлаждащи процеси - общо те съставляват близо 86.8% от използваните води.
Общият обем на отведените отпадъчни води във водни обекти през 2015 г. се оценява на 804 млн. м
3 (без охлаждащите), от които 72% са след третиране в селищни и други пречиствателни станции. Около 64.6% от индустриалните води са пречистени на място преди заустването им във водни обекти (62.0% през 2014 г.). През последните години бяха изградени и модернизирани множество селищни пречиствателни станции за отпадъчни води (СПСОВ). Към края на 2015 г. са регистрирани общо 163 такива, от които 105 с капацитет над 2000 еквивалент жители.
Населението, свързано със пречиствателни станции, нараства на 62.3% 2015 г. Обновяват се водопроводната и канализационната мрежа. През 2015 г. новоизградената и подменената водопроводна мрежа е 777 км, а тази при канализационната мрежа - 249 км.
Осъвременява се и материалът на тръбите. Сравнението с 2010 г. сочи намаление на относителния дял на етернитовите водопроводни тръби и бетоновите канализационни мрежи за
полиетиленовите.
71.2% от водопроводната мрежа е въведена в експлоатация в периода 1961 - 1990 г., а 13.5% - през 1991 - 2015 г. Около 60% от канализационната мрежа е въведена в експлоатация в периода 1961 - 1990 г., а 19.0% - през 1991 - 2015 г.


title: Алексей Милер: "Зенит" ще се оправи и без "Газпром"

maintext:
Алексей Милер вярва, че в "Зенит" е положена добра основа
Приходите на руския футболен клуб "Зенит" (Санкт Петербург) ще му позволят да съществува и да се развива и без помощта на "Газпром", заяви президентът на газовата компания Алексей Милер."Финансовата ситуация на "Зенит" към днешна дата е такава, че благодарение на приходите си клубът абсолютно спокойно може да съществува и да се развива без "Газпром". Ние създадохме основата за по-нататъшното развитие на клуба", заяви Милер, цитиран от пресслужбата на клуба."Към момента "Зенит" има много високо ниво на приходи, на печалба е и без съмнение това е добра основа за бъдещото му развитие", добави той."За всички тези години създадохме голяма търговска мрежа, мрежа от собствени фирмени магазини. Това е една от причините за високото ниво на приходи на "Зенит", които към момента са повече от 85 милиона долара на година, което е седем пъти повече от преди десет години", добави той."Това означава, че в рамките на няколко години клубът живее изцяло според регламентите на ФИФА и УЕФА и можем уверено да гледаме в бъдещето", каза Милер."Отношенията между "Газпром" и "Зенит" понастоящем не са на благотворителна основа. Това не е благотворителност. Ние работим със "Зенит" с договори за търговски и рекламни услуги. Това са едни чисто делови отношения", каза още Милер.В шампионата на Русия "Зенит" се намира на второ място след 17 кръга с 35 точки. Тимът продължава в Лига Европа, където ще срещне белгийския "Андерлехт".


title: Мирела Демирева е лекоатлет номер 1 на България за 2016 г.

maintext: Олимпийската вицешампионка в скока на височина Мирела Демирева очаквано беше избрана за най-добър лекоатлет на България за 2016 г.Демирева изпревари финалистката в бягането на 200 метра от Рио Ивет Лалова в 19-ото издание на анкетата на списание "Атлетика". 27-годишната скачачка събра 376 точки, а 32-годишната спринтьорка получи 326 точки.Демирева, която миналата седмица беше избрана за Спортист на годината , продължава да трупа награди, след като след като спечели най-ценното от трите български отличия в Рио и завоюва сребърен медал от другото си голямо първенство през 2016 г. - европейското в Амстердам.В допитването участваха 38 спортни журналисти и експерти, а Демирева не зае първото място само в две от анкетните карти. Трети с 306 точки се нареди Тихомир Иванов, който се класира десети във финала на мъжкия скок височина на олимпийските игри.В челната десетка влязоха още гюлетласкачката Радослава Мавродиева (209 т.), трима състезатели в тройния скок - Момчил Караилиев 164 т.), Габриела Петрова (130 т.) и Георги Цонов (123 т.), както и трима бегачи на средни и дълги разстояния - Митко Ценов (81 т.), Лиляна Георгиева (81 т.) и Диляна Минкина (73 т.)


title: Готова е кадастралната карта на "Лозенец"

maintext:
Фотограф: Асен Тонев
Службата по геодезия, картография и кадастър съобщи, че са приети кадастралната карта и кадастралния регистър на недвижимите имоти за територията на район Лозенец, Столична община.
Собствениците на недвижими имоти могат да направят справки, писмени искания и възражения по кадастралната карта и кадастралния регистър на недвижимите имоти за поземлени имоти, сгради, етажи в сгради, магазини и др. пред Службата. Тя има изнесен офис на адрес: ул. "Развигор" № 1, кв. Лозенец (Клуб на пенсионера). Работното време на офиса e между 9:00 часа и 17:30 часа от понеделник до петък.
По прогноза на Министерството на регионалното развитие до две години единният национален кадастър трябва да покрива 90 процента от територията на страната при 22% сега.


title: Пол Гаскойн влезе в болница след сбиване в хотел

maintext:
Проблемите на Пол Гаскойн с алкохола продължават
. Той беше обвинен в "заплашителни думи и поведение" спрямо тъмнокож охранител в Уулвърхемптън.
Бившият английски национал Пол Гаскойн се озова в болницата, след като се забърка в пореден скандал. Този път той е пострадал след сбиване в лондонски хотел във вторник. 49-годишният англичанин има травма на главата, но тя не е сериозна."Той не е арестуван. Скоро ще го изпишат от болницата и ще се прибере у дома", заяви говорителят му Тери Бейкър.По разкази на очевидци Гаскойн, който има дългогодишни проблеми с алкохола и често се озовава в клиники за лечение, е бил в "окаяно състояние".Той е отправял расистки обиди към други клиенти на хотела, плюел ги и хвърлял пари по тях. След това ударил един от тях по рамото, а приятел на удареният е изритал Гаскойн. Бившият халф на "Тотнъм" и "Лацио" е паднал по стълбите и си е ударил главата, разказва свидетелят на инцидента Алвино Карпио, цитиран от "Гардиън".През септември Гаскойн се призна за виновен по дело за расизъм


title: Passengers - видео - Dnevnik.bg

maintext:
Адрес: бул. "Арсеналски" №2, Мол City Center Sofia
Адрес: бул. "Околовръстен път" №214, ет. 2
Адрес: София, бул.Александър Стамболийски 1 (Мол София)
Адрес: бул. "Черни връх" №100
Адрес: бул. "България" №69, Bulgaria Mall
Адрес: бул. "Цариградско шосе" №115, The Mall
Адрес: бул. "Тодор Александров" №64
Адрес: ж.к. Младост 4, ул. Бизнес Парк 3
САЩ, 3D, 116 мин.
Режисьор: Мортен Тилдъм
Сценарист: Джон Спайц
Оператор: Родриго Прието
Музика: Томас Нюман
Продуцент: Нийл Х. Мориц, Стивън Хамъл, Майкъл Махер, и Ори Мармър
В ролите: Дженифър Лорънс, Крис Прат, Майкъл Шийн, Лорънс Фишбърн и Анди Гарсия
"Пасажери" разказва историята на двама пътници, които са на 120-годишно пътешествие до друга планета, но се събуждат 90 години по-рано от предвиденото.Има причина да бъдат събудени по-рано. Те трябва да разкрият мистерията около неизправността и да спасят кораба, който се разпада, ако искат да оцелеят и да спасят живота на останалите пътниците.


title: Алепо е синоним на ад, каза генералният секретар на ООН

maintext:
Бан Ки-мун позира пред портрета си, които ще остане в централата на ООН в Ню Йорк
Алепо сега е синоним на ад, заяви днес на заключителната си пресконференция преди да напусне поста в края на годината генералният секретар на ООН Бан Ки-мун, цитиран от ДПА. Той изрази съжаление за колективния неуспех на света да спре войната в Сирия."Касапницата в Алепо остава зееща пропаст в глобалната съвест", подчерта Бан Ки-мун. Той и осъди и липсата на солидарност и състрадание към сирийците."Много тесни лични или национални интереси" доведоха до убийството на стотици хиляди хора, отбеляза Бан Ки-мун.Той призова за спешно възобновяване на евакуациите от Алепо при пълно гарантиране на сигурността на извежданите местни жители.


description: От БАБХ дават и съвети на потребителите как да разпознаят дали предлаганата им риба е прясна.

title: Агенцията по храните започва проверки на търговците на риба преди Никулден

maintext:
Фотограф: Надежда Чипева
Във връзка с наближаването на Никулден Българската агенция по безопасност на храните (БАБХ) извършва засилени проверки на търговски обекти в цялата страна, в които се предлагат риба и рибни продукти. Обект на контрол са всички предприятия за добив и преработка на риба, складови бази, язовири, водоеми, борси, големи търговски вериги и ресторанти, съобщиха от БАБХ.От агенцията дават и съвети как потребителите да разпознаят дали предлаганата риба е прясна."Прясната риба трябва да бъде със свежа, лъскава повърхност. Хрилете трябва да са розово-червени до тъмно-червени при рибите с по-тъмно месо. Когато се среже коремната кухина на рибата, трябва да се види, че органите са запазени, не са пихтиести, а костта не трябва да се отделя лесно", посочва директорът на дирекцията на БАБХ във Варна д-р Златина Димова. Друг признак са очите на рибата – те трябва да са изпъкнали, с ясна, бистра роговица.При избора на миди е важно те да са със затворени или леко отворени черупки. При почукване с нокът черупката трябва да се затваря – това е т.нар. рефлекс на мидата.Инспектори в Бургас вече са съставили акт на обект в центъра на комплекс "Възраждане", където е продавана риба на открито, без да бъде поставена под лед. От местната дирекция посочват и че е неправилно и нездравословно рибните продукти да се замразяват и размразяват повторно.Започналите проверки се извършват съвместно с Изпълнителната агенция по рибарство и аквакултури и Националната агенция за приходите. От БАБХ припомнят, че през миналата година са извършени над 1 000 извънредни проверки на търговци на риба и рибни продукти, като са издадени 29 предписания и 9 акта и са бракувани 101 кг риба.


title: "Ислямска държава" планира нови атаки в Европа, предупреди Европол

maintext: Екстремистката групировка "Ислямска държава" планира нови терористични атаки в Европа в близко бъдеще, предупреди европейската полицейска служба Европол, цитирана от ДПА. Рискът от подобни нападения се засилвал от загубите на ислямистите в Ирак и Сирия, и нарасналият брой завръщащи се в страните си бойци.Европол посочват, че въз основа на оценките на разузнавателните служби може да се предположи, че в Европа вече вероятно има десетки потенциални бойци на терористичната групировка. Смята се, че "Ислямска държава" разработва нови тактики за атентати на Запад, а според експерти най-вероятната мишена ще е Франция. Белгия, Холандия, Великобритания и Германия обаче също са изложени на риск.Атентатите могат да бъдат извършени от групи или единични нападатели. Вероятно те ще използват експлозиви, автоматични оръжия, ножове, брадви, мачете или леки автомобили.Експерти по тероризма смятат също, че има голяма вероятност от атентати с коли бомби. Бежанците от Сирия са високорискова група, подлежаща на вербуване и радикализация, като е възможно бойци на "Ислямска държава" да се внедрят в бежански центрове, се казва в доклада.


description: Интернет гигантът обяви ежегодната си статистика за най-търсените термини през годината.

title: Покемони, айфони и Тръмп - 2016 г. според най-търсеното в "Гугъл"

maintext: Pokemon Go, новият iPhone7 и Доналд Тръмп: така изглежда 2016 г. в огледалото на търсачката "Гугъл" за годината. Интернет гигантът обяви ежегодната си статистика за най-търсените термини през годината, където мобилната игра с добавена реалност и последният модел смартфон на "Епъл" се нареждат преди новоизбрания президент на САЩ.В челната десетка на най-търсеното през годината в световен мащаб са още покойните Принс и Дейвид Боуи (на четвъто и шесто място), лотарията Powerball (пета), два филма по комикси - "Дедпуул" и "Отряд самоубийци", Олимпийските игри и компютърната игра Slither.io.най-търсени са изборите в САЩ, Олимпийските игри, Брекзит, стрелбата в Орландо, вируса Зика, досиетата от Панама, Ница, Брюксел, стрелбата в Далас и земетресенията в японската префектура Кумамото.може и да не побеждава покемоните, но е на първо място сред най-търсените личности, следван от Хилари Клинтън, плувеца Майкъл Фелпс, съпругата си Мелания Тръмп и гимнастичката Симон Байлс.са по комикси за супергерои. Триумфът им започва с "Дедпул" и "Отряд самоубийци", прекъснат закратко от донеслия "Оскар" на Леонардо ди Каприо филм "Завръщането", и продължава с "Капитан Америка: Гражданска Война" и "Батман срещу Супермен".победител по потребителски интерес е Stranger Things с Уинона Райдър, следван от "Западен свят" и "Люк Кейдж". "Игра на тронове" е едва на четвърто място, следвана от британския антиутопичен Black Mirror.


title: Георги Първанов се готви да освободи лидерския пост в АБВ

maintext:
Георги Първанов
Фотограф: Юлия Лазарова
Промяна на ръководителите на всички нива в АБВ на Георги Първанов ще бъде обсъждана на конгрес на политическата формация на 15 януари в НДК, научи "Дневник" от източници от партията. Предвижда се още да бъдат обсъждани и смени на хората, които представляват АБВ, както и нови политики, които да я отворят към младите."Обсъждаме не за пръв път промени в ръководството, но още нищо не е решено. Винаги сме искали да правим партия, която не е на някого. Няма драма при смяна на ръководството, както и умишлено не сме в парламента. При всички случаи ще останем в ръководството, каквото и да решим", заяви пред "Дневник" зам.-председателят на АБВ Ивайло Калфин. Коментарът му бе в отговор на слуховете, че той, Първанов и Румен Петков напускат постовете си в ръководството на АБВ.Първанов е избиран два пъти за лидер на АБВ - на 28 юни 2014 г., когато официално създаде партията, и на 26 април 2015 г., когато бе преизбран след оставката си поради несъгласие с решение на парламентарната група да подкрепи правителството да изтегли заем от 16 млрд. лева. Тогава Първанов е оставил впечатление сред партийци, че това ще е последният му мандат начело на АБВ. Лидерският мандат в партията е две години.Ивайло Калфин и Румен Петков са двама от хората, които си тръгнаха от БСП, за да учредят партията АБВ заедно с Първанов и станаха негови заместници."Аз съм си подал оставката като зам.-председател още след първия тур на изборите", заяви още Калфин. Той бе кандидат за президент, но получи само 125 531 гласа на 6 ноември."Дневник" потърси и Георги Първанов, и Румен Петков за коментар, но те не отговаряха на мобилните си телефони. Утре се очаква Първанов да даде пресконференция."Няма как Първанов да напусне партията, тъй като тя съществува благодарение на него. Но искаме да се отворим към млади хора и да лансираме нови лица", заяви пред "Дневник" източник от АБВ. Две от новите лица, които се наложиха в партията, са бившият областен управител на Пазарджик Трендафил Величков и Мариана Тодорова, която е зам.-председател на парламентарната група.


title: Кунева сезира прокуратурата за неверни твърдения във в. "Труд"

maintext:
Меглена Кунева
Фотограф: Георги Кожухаров
Просветният министър в оставка Меглена Кунева изпрати сигнал до прокуратурата във връзка с публикувани неверни твърдения в днешния брой на в. "Труд", с които се уронва престижът на българското образователно министерство, съобщиха от Министерството на образованието и науката (МОН)."Категорично заявяваме, че МОН не е получавало дарение за клинични изследвания от Асоциацията на германските медицински организации с крайни бенефициенти БАН и Министерството на здравеопазването, нито са били водени разговори за подобно намерение. Министър Кунева никога не е подписвала какъвто и да било документ съвместно с д-р Гюнтер Йониц. Недоумение буди и твърдението на изданието, че притежава копие на договор за безвъзмездно предоставяне на средства, но не публикува факсимиле от него. Тъй като такъв договор никога не е подписван, представянето на подобен документ би било индикация за документно престъпление, което прокуратурата би трябвало да разследва. Считаме, че вестникът нарушава нормите на Етичния кодекс на българските журналисти, както и всички правила за добра журналистическа практика. Самото издание посочва, че информацията, която публикува, не е потвърдена нито от българските държавни институции, нито от германската страна, но въпреки това си позволява да помества манипулативен материал по темата", се казва в съобщение на МОН. От там са изпратили и писма до Асоциацията на европейските журналисти, Съюза на българските журналисти, Съюза на издателите и Съюза на издателите и разпространителите на печатни издания.Вътрешна проверка във ведомството, разпоредена от Кунева, е установила, че в министерството не са постъпвали документи за намерения за дарение от Асоциацията на германските медицински организации или каквато и да е кореспонденция с цитирания във вестника д-р Гюнтер Йониц."Бихме искали да обърнем внимание, че освен напълно лъжливите твърдения на вестника за полученото дарение в статията има и елементарни фактологически грешки. Д-р Йониц не е председател на Асоциацията на германските медицински организации, а на Лекарската камара в Берлин. Ако в. "Труд" си беше направил труда да се свърже с асоциацията, щеше да установи, че тя не само не е предоставила цитираните средства, но и изобщо няма практика да прави подобни дарения", се казва още съобщението.Меглена Кунева е провела разговор с германския посланик Н.Пр. Детлеф Лингеман, с когото обсъди случая. МОН се е свързало с Асоциацията на германските медицински организации, както и с Лекарската камара в Берлин и ще предостави своевременно на медиите техните официални отговори.


title: Всички площадки за отпадъци се изнасят в промишлени зони, гласуваха депутатите

maintext:
Фотограф: Надежда Чипева
Площадките за отпадъци от хартия и картон, пластмаса, стъкло, както и за отпадъците от опаковки ще трябва да бъдат изнесени в промишлени и складови зони. Това изискване гласуваха депутатите, като приеха окончателно Закон за изменение и допълнение на Закона за управление на отпадъците (ЗУО) в сряда. Досега подобна норма засягаше само площадките за метални отпадъци.Законът дава възможност за предаване на метални отпадъци от домакинствата и от физическите лица на всички възможни субекти, които притежават съответните разрешителни, независимо дали са частни площадки или такива, организирани от общини."По този начин се предоставя равен достъп до отпадъците и на частния и на публичния сектор, което е от изключително значение за адекватното снабдяване на пазара с вторични суровини и от своя страна ще допринесе за устойчивото развитие на рециклирането", смятат от асоциацията по рециклиране.С нови текстове се намалява административната тежест в процедурите за кандидатстване за разрешителни и регистрационни документи за извършване на дейности с отпадъци. Те са свързани с изясняване и оптимизиране на документите, които се изискват в тези процедури, без да налагат необходимост от промяна на предназначението на площадката и нови подробни устройствени планове.С поправките парламентът одобри и въвеждане на банкови гаранции за излязло от употреба електрическо и електронно оборудване (ИУЕЕО) и за излезли от употреба моторни превозни средства (ИУМПС). Досега такава гаранция имаше само за извършването на дейност с отпадъци от черни и цветни метали.Нова разпоредба въвежда лимит за безкасово плащане за сделки на физически лица с определени метални отпадъци. Така сделките на частния сектор с физически лица за определени метални отпадъци ще се извършват в брой (касово само), когато тези сделки са до 100 лв. годишно.Според бизнеса в сектора този лимит има положителна роля и може дори да е по-голяма сума. Увеличаването му ще допринесе за увеличаването на събираемостта на вторичните суровини и ще предотврати незаконното предаване на материал с цел заобикаляне на нормата, както и "изтичането" на материала към съседни държави, в които няма изисквания за безкасово плащане или лимитът е по-голям, за каквито рискове ни предупредиха от някои европейски държави.Според Българска асоциация по рециклиране (БАР) голяма част от промените в закона осигуряват "стабилна рамка, необходима за устойчивото развитие на сектора за рециклиране", защото смятат, че с част от тях се намалява административната и финансова тежест за бизнеса, намаляват се някои санкции и се създават по-добри условия за лоялна конкуренция в сектора. По думите им изравняването на различните режими и изисквания намалява сивия сектор в този бизнес.


description: За решението на съда съобщи пресцентърът на прокуратурата. Тя внесе обвинителен акт срещу нападателя в края на ноември. Решението подлежи на обжалване и протест.

title: Затвор 2 години и 8 месеца получи нападателят на актьора Николай Николаев-Бате Николай

maintext:
Снимката е архивна.
Фотограф: Люлин Стаменов
Днес съдът в Ихтиман призна Стоян Боджов за виновен - мъжът, който нанесе побой в опит да ограби актьора Николай Николаев-Бате Николай. Наложеното му наказание е затвор за срок от две години и осем месеца при първоначален строг режим на изтърпяване.За решението на съда съобщи пресцентърът на прокуратурата. Тя внесе обвинителен акт срещу нападателя в края на ноември . Решението подлежи на обжалване и протест.Процесът е минал по съкратената процедура, като съдът е уважил и гражданския иск срещу Боджов за 5 хил. лв. Николай Николаев бе нападнат на 22 юли с цел да бъде ограбен. Инцидентът стана на гарата във Вакарел. Той е познат на поколения български деца от телевизионното предаване "Сладкарница "Захарно петле". През последните години той изнасяше забавни игри за болните деца от "Пирогов", където се изявяваше като клоуна проф. д-р Коко. През миналата година бе удостоен с най-високото отличие на Министерството на културата "Златен век" за приноса му в изкуството.Според прокуратурата Боджов е направил два опита да открадне вещи от Николаев, както и от Митко Демирев. Подсъдимият е опитал първо да открадне от Демирев мобилен телефон, като за целта е използвал сила – чрез хващане на дясната му ръка, и заплашване с думите: "Дай си телефона! Жив няма да си тръгнеш! Ще извикам още пет човека!" Като деянието му е останало недовършено поради независещи от него причини.Един час по-късно Боджов опитал да открадне и от Николай Николаев телефона му, както и портмоне с пари и лични документи с намерение противозаконно да ги присвои.


description: Притокът на мигранти на Балканите рязко намаля, но проблемите се увеличават, а въпреки затворените граници мигрантите пак успяват да ги прекосят или заобиколят. 77 000 мигранти остават блокирани в Югоизточна Европа.

title: Как държавите от Балканския маршрут се бориха с мигрантската криза през 2016 г.

maintext:
Фотограф: Alkis Konstantinidis
Притокът на мигранти на Балканите рязко намаля, но проблемите се увеличават, а въпреки затворените граници мигрантите пак успяват да ги прекосят или заобиколят.
77 000 мигранти остават блокирани в Югоизточна Европа след като Балканският маршрут за бежанци и мигранти, който тръгваше от Турция, преминаваше през Гърция, Македония, Сърбия, Унгария, Австрия и стигаше до Германия, бе официално затворен в началото на март. БТА обобщи как някои от тези държави се бориха с мигрантската криза през 2016 г.Броят на кандидатите за убежище там, опитващи се да отидат в Западна Европа, е достигнал 6300, но според неофициални източници те са около 10 000 През септември говорителят на сръбското министерство на отбраната Йован Кривокапич заяви, че натискът от нелегални мигранти , опитващи се да влязат от България, се увеличава. Обмисляше се поставянето на ограда по границите с България и Македония, но Сърбия предпочете да сформира съвместни екипи от полицаи и военни , които да патрулират край граничните райони.В охраната на границата са се включили и унгарски служители, очаква се към тях да се присъединят австрийски и френски подкрепления. В резултат сръбските власти съобщиха в края на ноември, че са предотвратени опити на 15 800 мигранти да преминат нелегално границата.Дори обаче да влязат в Сърбия, повечето мигранти попадат в задънена улица, тъй като от юни намиращата се на север Унгария въведе дневна квота от 30 души за брой лица, които да пропуска. През юли в сила влезе закон, който позволява на полицията да връща обратно нелегалните имигранти, задържани в ивица до осем километра от южната граница, към сръбската страна на границата.Унгарските власти издигнаха по границата със Сърбия и втора, "умна" ограда, снабдена с топлинни сензори и камери за нощно виждане, висока три метра.Словения постави нова ограда от панели на границата си с Хърватия, за да предотврати евентуално неконтролируемо прииждане на нови мигранти, и обяви, че контролът на границата ще бъде по-строг.Премиерът Миро Церар заяви, че е възможно споразумението за мигрантите между ЕС и Турция да се провали и мигрантските потоци да се увеличат. "Тази реална възможност съществува и затова трябва да бъдем готови за тежки сценарии. Словения ще трябва да прилага крайно строг режим на границата си с Хърватия, както вече прави Австрия на своите граници", каза Церар."Много мигранти не успяват да се адаптират по съответния начин в нашите общества. Затова е важно, че ЕС постепенно разбира колко е важен контролът на неговите граници в България, Гърция и Италия", посочи той.Румъния беше една от страните, които се противопоставиха на предложението на Европейската комисия за задължителни квоти за прием на бежанци, и призова разпределението на намиращите се в Гърция и Италия бежанци между страните от Европейския съюз да става на доброволен принцип.В крайна сметка обаче страната се съгласи да приложи решенията на Европейския съюз, предвиждащи тя да приеме 4180 бежанци в периода 2015 - 2017 г., като по-късно броят им се очаква да достигне около 6200 души.Първите 15 бежанци от Сирия и Йемен пристигнаха в страната в началото на март и бяха настанени в бежански център в окръг Галац. В момента Румъния разполага с шест центъра за настаняване на бежанци и кандидати за убежище, но общият им капацитет е едва около 1500 места.Макар че Румъния засега остава встрани от големите миграционни потоци, в последно време страната се сблъска с вълна от опити за нелегално преминаване на границата. Издигането на ограда по сръбско-унгарската граница пренасочи част от мигрантите към границата на Сърбия с Румъния. Граничната полиция в западния окръг Тимиш често залавя групи от десетки мигранти, включително и жители на Косово, при опит да влязат нелегално в Румъния.Регистрирани бяха и случаи на залавяне на мигранти и каналджии на границата с България, както и опити за нелегално излизане от Румъния в посока към Унгария. Неотдавна унгарският външен министър Петер Сиярто заяви, че Унгария е готова веднага да издигне ограда по общата си граница с Румъния, в случай че мигрантите се насочат към този маршрут.Тази пролет македонската полиция бе принудена да използва сълзотворен газ, след като мигранти щурмуваха оградата на гръцко-македонската граница при Идомени, където над 7000 души чакаха да продължат пътя си към Западна Европа.Македонският президент Георге Иванов защити политиката на граничен контрол на страната, която рязко ограничи влизането на мигранти от Гърция. "Във времена на криза всяка страна трябва да намери собствени решения", каза той и получи подкрепата на страните от Вишеградската четворка и Австрия. "Без вас нямаше да можем да затворим Балканския маршрут", каза австрийският външен министър Себастиан Курц на предизборен мигтинг на ВМРО-ДПМНЕ в Скопие.Бежанци и мигранти заляха през годината и Гърция, която наред с продължаващата икономическа криза трябва да се пребори и с този проблем. Въпреки сделката между ЕС и Турция на гръцка територия се оказаха блокирани десетки хиляди бежанци.Властите отчетоха с тревога, че пристигналите в Гърция по море от Турция са били над 170 000 души и че повечето от тях са влезли преди серията от затваряния на европейските граници през март. Сега в страната все още са останали около 61 000 Присъствието им тревожи Атина, която не скрива опасенията си от периодичните заплахи, отправяни от Турция , че ще отвори границите си, за да пропусне бежанци и мигранти към Европа, ако ЕС не изпълни нейните искания.Атина държи на всяка цена да се запази споразумението между ЕС и Турция , целящо пресичане на пътя за миграцията през Егейско море. Още повече че то доведе до рязко намаляване на броя на бежанците към гръцките острови.В усилията за възпиране на потока се включи и НАТО. Независимо от възраженията на Турция алиансът обяви, че остава в Егейско море , за да помага при контрола на мигрантските кервани.Равносметката показва, че освен по островите други близо 25 000 бежанци и мигранти все още стоят блокирани в лагери в континенталната част на Гърция. Почти толкова на брой пък живеят и извън лагерите.Над три милиона сирийци, избягали от родината си, в момента се намират на територията на Турция. В югоизточните окръзи, граничещи със Сирия, са изградени десетки бежански лагери, в които са настанени към 250 хиляди души. Огромен брой бежанци обаче се намират в други части на Турция - в големи градове, сред които Истанбул, както и в егейските окръзи, посещавани от милиони туристи.В Турция има бежанци и от редица други страни - Ирак, Афганистан, Мианма, Сомалия. Най-тежка е ситуацията с бежанците в южните турски окръзи, сред които Газиантеп, Хатай, Шанлъурфа.В някои от градовете в окръзите броят на бежанците от Сирия е колкото и броя на местните жители. Турските медии често съобщават за сблъсъци между местните жители и мигрантите. Напрежение създава и фактът, че сирийците подбиват цената на пазара на труда Същевременно "спасителката" Турция също като страните в Югоизточна Европа очевидно дълго време бе разглеждана от повечето бежанци просто като маршрутна дестинация по пътя им към богатите европейски държави.В продължение на няколко години нелегалният бизнес на трафикантите на хора процъфтяваше, а те взимаха по няколко хиляди евро от бежанците за опасно пътуване с малки лодки от егейския бряг на Турция до близките гръцки острови. Много мигранти загинаха в опита си да стигнат до заветния бряг.Съгласно споразумението от март Анкара очаква от ЕС изплащане на общо 6 млрд. евро за хуманитарните нужди на бежанците до края на 2018 г. Също така ЕС трябва да приема от Турция толкова сирийски бежанци, колкото нелегални мигранти върне в Турция.Европейският съюз действа много бавно по отношение на отпускането на помощи за сирийските бежанци, докато същевременно Турция е похарчила за тях 25 млрд. долара, заяви в началото на месеца турският министър за ЕС Йомер Челик.Миналия месец Европейският парламент препоръча замразяване на преговорите с Турция за членство в ЕС, което предизвика поредния гневен изблик на лидера Ердоган. След препоръката на ЕП той отново заплаши да отвори границите на Турция с ЕС за бежанците, "ако Брюксел продължи още с политиката, насочена срещу Анкара"./ БТА


description: "Да чуем божеството на ГЕРБ какво ще каже"Съпредседателят на Патриотичния фронт Валери Симеонов за отказа на ГЕРБ да подкрепи кабинет на Реформаторите.

title: Цитат на деня: Да чуем божеството на ГЕРБ какво ще каже

maintext:
Валери Симеонов
Фотограф: Цветелина Белутова
"Да чуем божеството на ГЕРБ какво ще каже".Съпредседателят на Патриотичния фронт Валери Симеонов пред Би Ти Ви, помолен да коментира подкрепата на Патриотите за евентуално правителство на Реформаторския блок, въпреки че ГЕРБ казват, че вървят към предсрочни избори.По думите му ситуацията е "партийно-егоистична", в която "ни накиснаха от ГЕРБ" - да се правят избори посред зима с перспективата след тях конфигурацията да остане същата.


description: Шокиращите кадри от берлинското метро, показващи как млад мъж рита брутално жена, намериха широк отзвук и в България, където извършителят веднага бе обявен за бежанец. Оказа се обаче, че един от спътниците му е българин.

title: Ритникът в метрото и българинът с бирата

maintext: Шокиращите кадри от берлинското метро, показващи как млад мъж рита брутално жена, намериха широк отзвук и в България, където извършителят веднага бе обявен за бежанец. Оказа се обаче, че един от спътниците му е българин, пише Александър Андреев за "Дойче веле" Гледката е повече от отблъскваща: с ритник в гърба млад мъж събаря една жена по стълбите в берлинското метро и спокойно продължава по коридора. Един от тримата му спътници вдига бутилка бира от стъпалата и нехайно тръгва подир злосторника. Без да го е грижа за жената, сгърчила се от болка в ниското.Това видео вече от седмица се върти из социалните мрежи, а в България няколко медии дори побързаха да обявят извършителя за бежанец. С настойчивия намек: "Ето какви ги вършат брадатите "гости" в Германия."Извършителят все още се издирва, но неговият спътник, който спокойно си взима биричката и не се интересува от жертвата, се оказа българин, както потвърди берлинската прокуратура. Самият злосторник също може да идва от България, както намеква прокуратурата, но това всъщност няма значение. Ако ще да е германец, исландец или патагонец, ако ще да е и бежанец - отвратителното и безпричинно насилие трябва не само да ни шокира и покруси, но и да ни окачи обица на ухото. Дори две:Първо - да не вярваме на лавината от лъжливи и фалшиви новини , която постепенно ни задушава. И най-вече - да не вярваме на полуистините, надлежно подправени с пропагандни внушения в булевардните медии и в социалните мрежи, където безцеремонно се човъркат страховете и предубежденията на хората . "Насилие в Германия? Явно е дело на бежанец" - така звучи може би най-популярната от тези туршиени полуистини.И второ - преди да сочим с пръст другиго като насилник и злодей , да се замислим поне за малко дали пък и в нашето гордо и уютно "ние" няма достатъчно насилници и злодеи, от които да се срамуваме. Защото българинът, който се интересува не от ранената жена, а от биричката, в никакъв случай не може да породи национална гордост.В крайна сметка обаче насилието няма нито родина, нито религия. Неговата "родина" е човекът, а "религията" му е омразата.


title: БСП определя критериите за кандидат-депутати

maintext:
Корнелия Нинова
Фотограф: Анелия Николова
Националният съвет на БСП ще определи днес критериите за подреждане на депутатските листи. Едно от предложенията, които най-вероятно ще предизвикат конфликти, е на партийните организации да бъде препоръчано да не издигат депутати, които вече имат три пълни мандата в парламента. Другите - да се търсят значими личности, както и хора, които не са членове на партията.Местните организации ще трябва да обсъдят и поправки в устава, една от които касае именно мандатността. Конференциите трябва да бъдат проведени до 4 февруари, когато ще е конгресът на БСП. На него ще се гледа и евентуалната предизборна платформа.


description: Сигурен съм, че налагането на пълна мажоритарна система създава сериозен риск България да стане олигархична държава, коментира бившият премиер

title: Костов: Ще излезем от кризата, когато един парламент изкара пълен мандат

maintext:
Иван Костов
Фотограф: Красимир Юскеселиев
България няма да излезе от политическата криза, докато един парламент не изкара пълния си мандат. Това прогнозира пред Дарик радио бившият министър-председател Иван Костов, който в момента е
ръководител на Лаборатория за управление на риска.Според него предсрочни парламентарни избори в момента са неизбежни, защото няма изгледи Реформаторския блок да успее да състави правителство, което да бъде подкрепено от стабилно мнозинство в Народното събрание.Костов коментира, че вместо да се дискутират големите проблеми на модерното общество в България се прокарва "някакъв странен път" извън европейския дебат и се прави опит тя да се превърне в "държава с ценности, близки до руските"."Не съм съгласен хора на изкуството или развлекателния бизнес да задават тона на политиката" - така Иван Костов коментира инициативата за референдум за промяна на избирателната система. Той предупреди инициаторите на идеята, че трябва да бъдат много внимателни, защото тези въпроси се решават "с дълбоко познаване на политическите системи и история, на проблемите и катастрофите, през които са преминали страните". Сигурен съм, че налагането на пълна мажоритарна система създава сериозен риск България да стане олигархична държава, каза Костов.


description: Президентът призовава и отговорните институции да вземат всички мерки за ограничаване на последиците от тежкото бедствие.

title: Плевнелиев призова гражданите да помагат на спасителните екипи при Хитрино

maintext:
Фотограф: Юлия Лазарова
Държавният глава Росен Плевнелиев призовава гражданите да оказват съдействие на спасителните екипи в района на катастрофата край гара Хитрино . Президентът следи ситуацията в района на гарата, след като четирима души загинаха, а десетки други бяха ранени при дерайлирането и експлозията на цистерни от влакова композиция с опасен товар.Той призовава отговорните институции да вземат всички мерки за ограничаване на последиците от тежкото бедствие. Държавният глава отправя апел и към гражданите да оказват съдействие и да изпълняват инструкциите на спасителните и медицинските екипи в района на катастрофата.Инцидентът е станал към 5:40 ч. тази сутрин. Жители на селото се оплакаха, че са чакали пожарната повече от час. От МВР отрекоха като казаха, че екипите са били на място 15 минути след подаване на сигнала.


title: България завършва годината на 71-во място в ранглистата на ФИФА

maintext:
"Лъвовете" правят минимално изкачване в подреждането
[LAP.bg]
Националният отбор на България по футбол ще завърши годината на 71-о място в ранглистата на ФИФА.Националите се изкачиха с една позиция в последното издание на класацията за 2016 и се наредиха 71-ви с 492 точки. В класацията българите задминаха Уганда и са точно зад Конго и Гвинея.В топ десет няма никакви промени и водач продължава да бъде тимът на Аржентина, следван от големия си съперник Бразилия.Световният шампион Германия е на трето място, Чили и Белгия допълват челната петица, а по-надолу в подреждането са Колумбия, Франция, Португалия, Уругвай и Испания.От съперниците на България в световните класации единствено мястото Люксембург търпи промяна и тимът вече е 132-ри. Франция (7), Холандия (22) и Швеция (41), са преди "лъвовете", а Беларус е на три позиции след играчите на Петър Хубчев.


description: Международното изследване PISA 2015: 42% от българските ученици са под прага на функционалната грамотност.

title: Общо 41.5% от българските ученици на 15 и 16 години не разбират какво четат (допълнена)

maintext: Тревожно ниска оценка на функционалната грамотност на българските младежи поставя международното изследване PISA през 2015 г. Общо 41.5% от учениците на 15 и 16 години могат да четат, но се затрудняват да тълкуват прочетения текст. Под нивото на функционалната грамотност по математика са 42% от юношите, което значи, че те могат да смятат, но не могат да прилагат наученото по математика в житейски ситуации. Същото важи и по природни науки, където под нивото на функционална грамотност са 37.9% от учениците.Изследването е проведено от 14 април до 15 май 2015 г. сред 6363 ученици на 15-16-годишна възраст. В 180 училища юношите са решавали компютърно базиран тест по природни науки, математика и четене. Проучването е проведено в общо 72 държави.Образователният министър в оставка Меглена Кунева оцени резултатите като по-добри от тези през 2006 г. От данните става известно, че резултатите по четене са по-лоши от тези през 2011 г., а по математика - по-добри. Друг интересен извод, според експертите в министерството, е, че момчетата подобряват резултатите си по четене за разлика от момичетата.По думите на заместника й Диян Стаматов през 2015 г. само 2.9% от учениците са успели да се справят с най-трудните задачи. Друг интересен факт е, че 17 на сто от учениците, които са под нивото на функционална грамотност, са от семейства с добър социален статус, което според експерти от просветното министерство се случва за първи път.България се нарежда на едно от последните места в Европа по функционална грамотност на учениците. Тя е почти на дъното на класациите в трите области - четене, математика и природни науки, заедно с Румъния, Кипър и Обединените арабски емирства.


title: Митничари запознаха деца в Русе с опасностите, свързани с употребата на наркотици

maintext:
[агенция "Митници"]
Община Русе и на Регионално управление на образованието.
[агенция "Митници"]
Агенция "Митници" съобщи, че е провела обучение на 500 ученици от 7 до 11 клас в Русе на тема "Превенция на риска от употребата на наркотици". Инициативата е част от образователната програма на агенцията, чиято цел е да запознае възможно най-много ученици с видовете наркотични вещества, тяхното влияние и дългосрочно отражение върху организма и живота им."У децата трябва да се формира гражданска позиция, за да могат да решават проблемите на обществото, когато станат зрели хора, заяви Кремена Раднева, председател на управителния съвет на сдружение "Детски пристан", съорганизатор на инициативата, подкрепена отОбучението се проведе в Доходното здание от митнически служители от Аерогара София и Русе. То включваше информационен панел и демонстрации. Митническите служители запознаха тийнейджърите с опасностите, свързани с употребата на наркотици, като фокусът беше поставен върху новите, синтетични дроги."Важно е да се работи с учениците и децата по проблема с употребата на наркотични вещества, защото само през тази година в Европа 120 деца са загубили живота си заради употребата на синтетични наркотици", заяви Стефан Бакалов, началник на отдел Борба с наркотрафика към Митница "Аерогара София". Докато преди 20 години на пазара е имало няколко основни наркотични вещества, то днес става дума за хиляди субстанции, а всеки ден химици създават нови и нови синтетични дроги, обясни Бакалов и разказа на децата за най-честите ефекти и рискове от употребата на различните видове наркотици.Учениците получиха отговори на много свои въпроси: как се задържат наркотици, как се определя кое вещество какво е и какво да правят, когато забележат дилър или някой им предложи наркотици.По думите на Бакалов новото предизвикателство е интернет. "Не само, че днес има сайтове, които предлагат различни наркотични вещества, но и наркотрафикантите използват съвременните методи за комуникация, за да улесняват и прикриват дейността си", разясни той. Глобалната мрежа предлага и много информация за рисковете от наркотиците и от всеки зависи да търси активно информация, а не да се доверява на улицата.Най-вълнуващи за учениците бяха демонстрациите за откриване на наркотици. Специално участие в събитието взе митническото куче Епси, което демонстрира професионалния си нюх и откри укрити в ръчен багаж наркотични вещества. Учениците също присъстваха на кратка демонстрация и обучение на основни движения за самоотбрана при нападение на улицата.


description: Жертвите на инцидента са 12, ранените 48.

title: Меркел: Това е тероризъм, извършителят ще бъде наказан (на живо)

maintext:
1
2
3
4 1
2
3
4 Камионът, който снощи се вряза в коледния базар в Берлин
1
2
3
4 Фотограф: Fabrizio Bensch 1
2
3
4
- Полицията потвърди за 12 загинали и 48 ранени, някои от които много тежко.
- Камионът е собственост на полска фирма, която заяви, че е изгубила връзка с шофьора в понеделник следобед. Разследващите съобщиха, че работят по версия за кражба на превозното средство.
- Полицията залови предполагаемия водач, забил камиона в базара. Неговата самоличност все още не е съобщена от властите. В камиона е намерен друг пътник, който е мъртъв. Той е от полски произход.
- Германският канцлер заяви, че случилото се е терористична атака.
Die Weihnachtsmärkte in #Berlin sollen heute aus Rücksichtnahme auf die Opfer geschlossen bleiben. Weitere Infos: https://t.co/iAIYPxvvDJ
— BMI (@BMI_Bund) December 20, 2016
Жена се моли близо до коледния базар на берлинския пл. "Брайтшейдплац". Много хора идват, за да оставят цветя и запалят свещ за жертвите и да се помолят за пострадалите.
Der Generalbundesanwalt hat die Ermittlungen zum #Breitschreidplatz übernommen. Auch die weitere Pressearbeit wird nun von dort erfolgen.
— PolizeiBerlinEinsatz (@PolizeiBerlin_E) December 20, 2016
09.50 Не е изключено камионът
от проследяващото устройство на превозното средство.
#Nice06 #Berlin. Même mode opératoire. Même violence aveugle. Même haine des gens heureux. Plus que jamais, combattre l'obscurantisme.
— Philippe Pradal (@p_pradal) December 19, 2016
Today there were terror attacks in Turkey, Switzerland and Germany - and it is only getting worse. The civilized world must change thinking!
— Donald J. Trump (@realDonaldTrump) December 19, 2016
Sicherheitskreise: Festgenommener ist Afghane oder Pakistani. #breitscheidtplatz Mehr im Newsblog: https://t.co/lvuPn4Oleu
— Der Tagesspiegel (@tagesspiegel) December 19, 2016
осъди остро нападенията в Берлин и в Цюрих , при които загинаха и бяха ранени много невинни хора. "Дълбоко потресени сме от тези грозни актове на терор в светлите дни преди Коледа", заяви държавният глава, цитиран от прессекретариата си.
Андреас Гейзел
Томас де
Мезиер
German Federal Interior Minister Thomas de Maiziere: 'We won't rest until this is fully investigated' #Breitscheidplatz #Berlin pic.twitter.com/8EXL1W0Deh
— dwnews (@dwnews) December 20, 2016
Камион се вряза в понеделник вечер в коледен базар на площад "Брайтшейдплац" близо до мемориалната църква "Кайзер Вилхелм" в Берлин. (Обобщения на събития от началото на инцидента и нощта - тук Камионът, който снощи се вряза в оживения коледен базар в Берлин, вече е вдигнат от мястото. Районът все още е отцепен и разследващите извършват следствени действия.Министърът на вътрешните работи в оставка Румяна Бъчварова свиква в 14.00 часа съвещание със службите, военните и Министерството на външните работи (МВнР), на което ще се обсъди необходимостта от спешни мерки след атаката в Германия. По-рано днес тя бе на среща при приемиера Борисов.Премиерът в оставка Бойко Борисов изпрати съболезнователна телеграма до германския канцлер Ангела Меркел. "България категорично отхвърля всяка форма на насилие и всеки акт на терор укрепвал волята ни за обединяване на усилията за защита на човешкия живот", казва Борисов, "Потресени сме отжестокостта и вярваме, че виновниците за този акт на насилие ще понесатотговорността си".Ние сме в състояние на война, въпреки че някои хора не искат да го признаят, заяви пред телевизия SR вътрешният министър на провинция Заарланд Клаус Буйон, който е член на Християндемократическия съюз на Ангела Меркел.Коледните пазари в Берлин днес ще останат затворени, за да се отдаде така почит към паметта на загиналите, съобщи германското вътрешно министерство.Германският канцлер Ангела Меркел съобщи, че лично ще посети мястото на трагедията, за да изрази съпричастност с близките на жертвите и подстрадалите. "Нужна ни е сила, за да живеем в нашата Германия - свободна, либерална и единна", заяви тя. След изявлението, което продължи около 5 минути, канцлерът напусна залата, без да приема въпроси.Извършителите ще бъдат наказани според нашите строги закони. Вече смятаме, че това е терористично нападение , заяви Меркел. Извършителят на това ужасно престъпление е някого, на когото Германия е предложила убежище и защита, добави тя.Започна пресконфренцията на канцлера Ангела Меркел след атаката в Берлин снощи. Облечена в черно, тя започна с думите, че е шокирана и ужасена от случилото се. Лондонската полиция съобщи, че затяга мерките за сигурност след атаките в Белрин и Анкара. Смел свидетел, подгонил шофьора на камиона , който се вряза в коледен базар в Берлин снощи, е помогнал на германската полиция да успее да залови заподозрения. Това разказва говорител на полицията пред в. "Велт".Руският президент Владимир Путин изрази съболезнования на канцлера Ангела Меркел и президента Йоахим Гаук. "Жестокостта и цинизмът на това престъпление срещу мирни цивилни са шокиращи", се казва в съобщението, публикувано на сайта на Кремъл."Коледният пазар не беше случайна цел. Това е атака не само срещу свободата и начина ни на живот, но и срещу християнските ни традиции. Германия е разделена по имигрантския въпрос, но тероризмът ще ни обедини. Тези терористи са безбожници". Това заяви лидерката на антиимигрантската партия "Алтернатива за Германия" Фрауке Петри, цитирана от в. "Гардиън".Един от загиналите в инцидента е бил застрелян и това вероятно е полякът шофьор на камиона, твърди вътрешният министър на провинция Бранденбург, цитиран от германското списание "Фокус".Народното събрание осъди "невинните посегателства срещу живота на невинни хора" в Берлин и Цюрих . С минута мълчание депутатите днес почетоха паметта на жертвите, както и на убития руски посланик в Турция "Тази ужасна атака добавя ново измерение на тероризма в Германия. Германците не са свикнали на такива събития. Дебатите в следващите седмици ще са интензивни и оживени, но трябва да останем хладнокръвни. Прекалено рано е да си вадим заключения от този случай. Никой не знае дали този човек е работил сам, или като част от мрежа. Не е известно дали е имал съмишленици", заяви Стефан Майер от парламентарната група на християндемократите на Ангела Меркел пред BBC Radio 4.Той припомни, че през есента на 2015 г. притокът на мигранти е бил неконтролиран или зле контролиран и това е наложило сериозни поправки във федералните закони.Заподозреният е бил арестуван за дребни престъпления, твърдят германският в. "Тагесшпигел" и агенция "Ройтерс". Според техни източници той е пребивавал в бежанския център "Темпелхоф" в Берлин, който по-рано тази сутрин бе претърсен от спецчастите.Полякът, който е регистриран като шофьор на камиона и бе открит мъртъв е него, е починал от рани, нанесени с хладно оръжие, съобщи полската телевизия TVN24. Негов братовчед твърди пред медията, че камионът е бил отвлечен на път за Берлин. Според полицията обаче той е бил откраднат от строителна площадка в Полша.Заподозреният е 23-годишен пакистанец на име Навид Б. Той е пристигнал в Германия преди година, твърдят източници на в. "Билд"."Ужасни, но не и изненадващи новини от Берлин. Събития като това ще бъдат наследството на Меркел", заяви бившият лидер на британската Партия на независимостта Найджъл Фараж.Германското министерство на здравеопазването съобщи, че 29 от пострадалите в Берлин все още са в болница, като някои са в тежко състояние и има опасност за живота им."23-годишен пакистанец, който от година живее в Германия е задържаният за атаката в Берлин, съобщи пред Си Ен Ен главният редактор на берлинската редакция на "Билд".Главната прокуратура пое разследването за случилото се в Берлин, съобщи полицията в германската столица. От полицията добавиха, че ще продължат да информират гражданите за всички нейни действия и евентуални инструкции за безопасност., който прегази и уби 12 души в Берлин и рани близо 50, да е бил похитен заедно с шофора, съобщава полското издание за делови новини money.pl, като изтъква информация Националните флагове над държавните институции в цяла Германия днес ще бъдат наполовина свалени. В цялата страна днес ще се проведат бдения в памет на 12-те загинали. в 11.00 часа местно време на мястото на атаката ще бъде отворена съболезнователна книга.Полицаи от германските специални сили са щурмували хангар в някогашното летище Темпелхоф в Берлин, което през миналата година бе преобразувано в бежански център, съобщи "Ди Велт". Засега не се съобщава повече за операцията.В коментар за случилото се в Белрин кметът на София Йорданка Фандъкова заяви, че е поискала в навечерието на празниците на ключови места в столицата да бъде разположена жандармерия . "Настоявам за засилено полицейско присъствие в районите с бежански центрове и местата, където се събират младежи от афганистански и пакистански произход", каза Фандъкова пред БНТ.предполагаемият шофьор на камиона, който се вряза в коледния базар в Берлин, е бил задържан в парк на около 2 км от мястото на атаката, след като е избягал. Полицията е успяла да го задържи, след като свидетел го е последвал и е подал сигнал към властите, съобщава Би Би Си.Кметът на френския град Ница, където на 15 юли при терористична атака бяха убити над 80 души, сравни случилото се в Берлин с нападението в Ница. "Същият начин на действие. Същото сляпо насилие. Същата омраза към щастливи хора. Повече от всякога - борба срещу мракобесието", написа Филип Прадал в Туитър."Днес имаше терористични атаки в Турция, Швейцария и Германия - и става по-зле. Цивилизованият свят трябва да промени мисленето си", написа в "Туитър" новоизбраният президент на САЩ Доналд Тръмп.Германският в. "Тагесшпигел" съобщи, като се позовава на източници от силите за сигурност, че задържаният във връзка с инцидента в Берлин е афганистанец или пакистанец.- Полицията в Берлин съобщи, че камионът ще бъде преместен от мястото за последващи съдебни експертизи.Тя отново призова гражданите да не разпространяват снимки от мястото на трагедията от уважение към пострадалите и жертвите.Властите обявиха през нощта специален сайт , на който свидетелите могат да качват снимки и видео от случилото се.- Над 10 часа след като камион се вряза в коледен базар в Берлин,Властите потвърдиха и че откритият в камиона мъртъв мъж от полски произход не е карал по време на инцидента. Това засилва версиите, че превозното средство е било откраднато или отвлечено. Все още няма официален коментар за самоличността на заловения предполагаем шофьор, който избяга от мястото на сблъсъка.Вътрешният министър на Берлини германският вътрешен министърбяха много внимателни в коментарите си в първите часове след случилото се и информацията беше, че не могат да определят дали е инцидент или атака. Мезиер коментира през нощта, че не иска да го нарича "атака", докато не е сигурно какво показва разследването, въпреки че много неща сочат към това.Все още, като по-рано през нощта, местните медии съобщиха, че сред тях са германски граждани и чужденци.Днес се очаква официална пресконференция на властите.Подробности очаквайте по-късно на www.dnevnik.bg


description: Специално разработено приложения за смартфони ще позволява запазване на автомобила, отключването му и ползването на цена 19 евро цента на минута или 59 евро дневно.

title: PSA и кметството на Мадрид пуснаха 500 споделени електромобила в нов проект

maintext:
[Emov]
[Emov]
[Emov]
Избраният модел за услугата е с пет врати, а в салона има четири места
[Emov]
Кметството на Мадрид и компанията Free2Move, която е притежания на групата Пежо Ситроен и ще налага споделените автомобили, пуснаха вчера 500 електромобила, в рамките нов проект в испанската столица. Партньор в него е и специализираната в разработка на автоматизирани решения за паркиране фирма EYSA.Проектът, кръстен Еmov, ще използва 500 електромобила " Ситроен C-Зеро " и е първи подобен в Испания. Специално разработено приложения за смартфони ще позволява запазване на автомобила, отключването му и ползването, на цена 19 евроцента на минута или 59 евро дневно.Колите ще могат да се наемат от десетки места, разположени на ключови места в Мадрид. Оставянето им ще става в удобна за ползвателя подобна зона.Услугата е денонощна, като единственото условия е предварителна резервация през приложението, което може да стане до 30 минути преди ползването. За няколко дни вече има над 3000 регистрирани потенциални ползватели на Еmov.Използването на електромобил в рамките на града позволява безплатно паркиране на места, които обичайно са платени. Колите от проекта Emov ще могат да се ползват и при евентуални ограничения за традиционните превозни средства, в случай на високи нива на замърсяване на въздуха."Мадрид ще стане европейската столица на споделената електрическа мобилност", обяви кметът на града Мануела Кармена при представянето на проекта вчера.